Ragnar Klavan

Ragnar Klavan (sündinud 30. oktoobril 1985 Viljandis) on Eesti jalgpallur.

Temast sai 2009. aasta septembris esimene ja seni ainus eestlane, kes on pääsenud Meistrite liigas väljakule. Klavan on mänginud Saksamaa kõrgliigas, Inglismaa kõrgliigas ja Itaalia kõrgliigas ning võitnud Hollandi kõrgliiga. 2017. aastal sai Klavan JK Tallinna Kalev presidendiks. 2018. aastal võitis ta Liverpooliga Meistrite Liiga hõbemedali. Klavan on tunnistatud Eesti aasta parimaks jalgpalluriks rekordiliselt seitse korda.

Klavan kandideeris 2025. aastal Eesti Jalgpalli Liidu presidendiks.

 Klubikarjäär 
Klavani varasemad koduklubid on FC Elva, Viljandi JK Tulevik, Tallinna FC Flora, Vålerenga IF ja Almelo Heracles.

 AZ 
Klavanil oli 2009. aasta suveni laenuleping, mille järel hakkas kehtima 13. veebruaril 2009 sõlmitud nelja-aastane tööleping.

Klavan tuli 19. aprillil 2009 esimese eestlasena Hollandi meistriks. Koduklubi AZ meistritiitel andis õiguse mängudele Meistrite liigas, kus ta 29. septembril 2009 esimese ja seni ainsa eestlasena väljakule pääses. Klavan vahetati alagrupikohtumises Liege'i Standardiga (1:1) 82. minutil platsile vasakkaitsjana ega suutnud üleminutitel takistada vastastel viigiväravat löömast.

 FC Augsburg 
Klavanist sai esimene Eesti mängija, kes Saksamaa kõrgeimas liigas mänginud. Klavan debüteeris Bundesligas 14. septembril 2012 mängus Wolfsburgi vastu kui ta 67. minutil platsile vahetati. 6. aprillil 2013 sai Klavanist suurima arvu pealtvaatajate ees klubijalgpalli mänginud eestlane. Dortmundi Borussia staadionile oli kohtumist kogunenud vaatama 80 400 pealtvaatajat. FC Augsburg kaotas kohtumise 2:4.

2015. aastal oli eestlasest huvitunud ka Everton, kuid Klavan jäi Augsburgiga Euroopa liigat mängima.

 Liverpool FC 
20. juulil 2016 sõlmis ta lepingu Inglismaa kõrgliiga klubiga Liverpool FC. Üleminekusumma oli 4,2 miljonit Inglise naela. Leping Liverpooliga kestnuks 2019. aasta suveni.

Klavan sai Liverpoolis kahe hooajaga kirja 53 mängu ja kaks väravat. Esimese värava lõi ta Liverpooli meeskonnas 20. septembril 2016 Inglismaa liigakarika mängus Derby County vastu. Inglismaa kõrgliigas pääses ta väljakule 39 mängus ja lõi seal oma ainsa värava 1. jaanuaril 2018 mängus Burnley vastu.

Cagliari Calcio
17. augustil 2018 sõlmis Klavan kaheaastase lepingu Itaalia kõrgliiga klubiga Cagliari Calcio. Üleminekusumma oli 2 miljonit Inglise naela.AMETLIK: Ragnar Klavani karjäär jätkub Itaalia kõrgliigas Soccernet, 17. august 2018https://www.bbc.com/sport/football/45220161

Tagasi Eestis
2021. aastal naasis Klavan Eestisse ning mängis Paide Linnameeskonnas ja JK Tallinna Kalevis. Klavan lõpetas mängijakarjääri 10. detsembril 2024.

 Koondisekarjäär 
Eesti koondises on Klavan mänginud 125 korda ja löönud kolm väravat.

Oma esimese mängu pidas 3. juulil 2003 Leedu vastu. Esimese värava lõi 31. mail 2006 Uus-Meremaale. Teise värava lõi ta El Salvadori vastu 29. veebruaril 2012, kui ta oli ka esimest korda Eesti koondise kapten.

2014. aastal Andres Operi lahkumismängus Gibraltariga lõi Klavan 29. minutil 1:1 viigimängus värava.

 Saavutused 
Meeskondlikud
  Meistriliiga
 Eesti meister 2003
  Tippeligaen
 Norra hõbe 2004
  Eredivisie
 Hollandi meister 2008/2009
  Liverpool FC
 UEFA Meistrite Liiga 2017–2018 hõbe

Individuaalsed
Aasta parim jalgpallur: 2012, 2014, 2015, 2016, 2017, 2018, 2019

Statistika
Klubi

KlubisooritusedLiigaKarikasKokkuKlubiLiigaHooaegMängeVäravaidMängeVäravaidMängeVäravaidEestiLiigaEesti jalgpallikarikasKokkuFC ElvaII liiga2001255   Viljandi JK TulevikMeistriliiga2002180   2003102   Flora Tallinn2003121   2004161   NorraLiigaNorra KarikasKokkuVålerenga IFTippeligaen200420   200500   HollandLiigaKNVB CupKokkuHeracles AlmeloEredivisie2005–06150   2006–07321   2007–08292   2008–09192   AZ Alkmaar2008–09120   2009–10110   2010–11280   2011–12270   SaksamaaLiigaDFB-PokalKokkuFC AugsburgBundesliga2012–13300203202013–14302303322014–1532230342Karjääri jooksul kokkuEesti819   Norra20   Holland1735   Saksamaa924801004Karjääri statistika31618    

Isiklikku
Tema isa on endine jalgpallur Dzintar Klavan.

Ta on õppinud Viljandi Jakobsoni Gümnaasiumis ja Audentese Spordigümnaasiumis.  

Ragnari abikaasa on Lili Klavan kellega tal on lapsed Romer, Ronan ja Luna.

Muu
2022. aasta sügisel osales Klavan heategevuslikus meelelahutussaates "Tantsud tähtedega", kus tema treeneriks oli Kerttu Tänav. Klavan on JK Tallinna Kalevi president.

2023. aasta Eurovisiooni lauluvõistlusel edastas Klavan otseülekandes Eesti hääletustulemused. 

Tunnustus

 2023 – Valgetähe IV klassi teenetemärk.
 2024 – Eesti Olümpiakomitee teenetemärk

 Vaata ka 
 Eesti jalgpallikoondislaste loend

 Viited 

 Välislingid 




 Profiil Liverpool FC kodulehel
 Aet Süvari. Ragnar Klavan krooniti Hollandi meistriks! EPL.ee, 20. aprill 2009
 Teadlased: Ragnar Klavan oli mullu Euroopa tippliigade kõige kasulikum mängija Postimees, 9. november 2018

Kategooria:Eesti jalgpallurid
Kategooria:Eesti jalgpallikoondislased
Kategooria:FC Elva jalgpallurid
Kategooria:Viljandi JK Tuleviku jalgpallurid
Kategooria:Tallinna FC Flora jalgpallurid
Kategooria:Paide Linnameeskonna jalgpallurid
Kategooria:JK Tallinna Kalevi jalgpallurid
Kategooria:Eesti jalgpallurid välismaal
Kategooria:AZ Alkmaari jalgpallurid
Kategooria:FC Augsburgi mängijad
Kategooria:Liverpool FC mängijad
Kategooria:Cagliari Calcio mängijad
Kategooria:Meistriliiga mängijad
Kategooria:Eredivisie mängijad
Kategooria:Bundesliga mängijad
Kategooria:Serie A mängijad
Kategooria:Premier League'i mängijad
Kategooria:Valgetähe IV klassi teenetemärgi kavalerid
Kategooria:Sündinud 1985